**Ainekava**

Inimeseõpetus 6. kl

35 tundi aastas, 1 tund nädalas

**Õpitulemused**

II kooliastme õpitulemused kajastavad õpilase head saavutust.

6. klassi lõpetaja:

1) kirjeldab enesehinnangu, enesekontrolli ning eneseanalüüsi võimalusi ja olulisust igapäevasuhetes, väärtustab inimeste erinevusi ning oskab teisi arvestada;

2) väärtustab enda ja teiste positiivseid iseloomujooni ja omadusi ning sõprust ja armastust vastastikuse toetuse ning usalduse allikana;

3) väärtustab hoolivust, ausust, õiglust ja vastutustunnet ning kirjeldab tõhusaid sotsiaalseid oskusi igapäevaelus: üksteise aitamist, jagamist, hoolitsemist ja koostööd;

4) kirjeldab ja selgitab konfliktide võimalikke põhjusi ning oskab eristada tõhusaid ja mittetõhusaid konfliktide lahenduse viise; demonstreerib, kuidas õpisituatsioonis tõhusalt verbaalselt oma tundeid väljendada, aktiivselt kuulata ja kehtestavalt käituda;

5) teab ja oskab õpisituatsioonis leida erinevaid lahendusviise otsuste langetamisel.

**Õppesisu**

|  |  |  |  |  |
| --- | --- | --- | --- | --- |
| **Teema** | **Õpitulemused** | **Lõiming** | **Läbivad teemad** | **Üldpädevused** |
| Mina ja suhtlemine | Õpilane:  1) analüüsib enda iseloomujooni ja omadusi, väärtustades positiivseid jooni ja omadusi;  2) mõistab, mis mõjutab enesehinnangut ning kuidas see kujuneb;  3) mõistab enesekontrolli olemust ning demonstreerib õpisituatsioonis oma käitumise kontrolli, saades hakkama vihaga ja teiste emotsioonidega;  4) oskab suheldes enda kohta tagasisidet anda ja teistelt seda vastu võtta;  5) oskab selgitada ja põhjendada oma väärtusi seoses eneseanalüüsiga. | Ühiskonnaõpetus (tagajärgede arvestamine)  Eesti keel (suuline ja kirjalik eneseväljendus-oskus; verbaalne ja mitteverbaalne suhtlemine) | Elukestev õpe ja karjääriplaneerimine (endasse uskumine; eneseanalüüs)  Väärtused ja kõlblus **(**endasse uskumine**;** enesehinnang;  eneseanalüüs) | Väärtuspädevus  Sotsiaalne pädevus  Enesemääratluspädevus  Õpipädevus  Suhtluspädevus |
| Suhtlemine teistega | Õpilane:  1) tunneb ära enda ja teiste inimeste põhilised vajadused ning teadvustab neid;  2) teab suhtlemise olemust ning väärtustab tõhusate suhtlusoskuste vajalikkust;  3) eristab verbaalset ja mitteverbaalset suhtlemist;  4) kirjeldab erinevaid mitteverbaalseid suhtlusvahendeid ning nende mõju verbaalsele suhtlemisele;  5) demonstreerib õpisituatsioonis aktiivse kuulamise võtteid;  6) mõistab eneseavamise mõju suhtlemisele;  7) demonstreerib õpisituatsioonis, kuidas väljendada oma tundeid verbaalselt, säilitades ja tugevdades suhteid;  8) teadvustab eelarvamuste mõju suhtlemisele igapäevaelus ja toob selle kohta näiteid;  9) eristab ning kirjeldab kehtestavat, agressiivset ja alistuvat käitumist ning mõistab nende käitumiste mõju suhetele;  10) teab, et „ei“ ütlemine on oma õiguste eest seismine, ning oskab partnerit arvestavalt öelda „ei“ ennast ja teisi kahjustava käitumise korral;  11) väärtustab positiivset suhtumist endasse ja teistesse. | Ühiskonnaõpetus (vastutus otsustamisel; tagajärgede arvestamine)  Eesti keel (suuline ja kirjalik eneseväljendus-oskus; verbaalne ja mitteverbaalne suhtlemine) | Elukestev õpe ja karjääriplaneerimine (enesekontroll; oma väärtuste selgitamine)  Kodanikualgatus ja ettevõtlikkus (tagajärgede arvestamine)  Väärtused ja kõlblus **(**sallivus; hoolivus; usaldus) | Väärtuspädevus  Sotsiaalne pädevus  Õpipädevus  Suhtluspädevus |
| Suhted teistega | Õpilane:  1) kirjeldab tõhusate sotsiaalsete oskuste (üksteise aitamise, jagamise, koostöö ja hoolitsemise) toimimist igapäevaelus;  2) oskab abi pakkuda ning teistelt abi vastu võtta;  3) väärtustab hoolivust, sallivust, koostööd ja üksteise abistamist;  4) eristab inimeste erinevaid rolle suhetes ning nende muutuvat iseloomu;  5) demonstreerib õpisituatsioonis oskust näha olukorda teise isiku vaatenurgast;  6) tähtsustab oskust panna end teise inimese olukorda ja mõista tema tundeid ning väärtustab empaatilist suhtlemist;  7) väärtustab sõprust kui vastastikuse usalduse ja toetuse allikat;  8) kirjeldab kaaslaste rühma arvamuste, valikute ja käitumise mõju ning surve tagajärgi;  9) mõistab individuaalseid erinevusi ning teadvustab soolisi erinevusi ja inimeste erivajadusi. | Ühiskonnaõpetus (tagajärgede arvestamine)  Eesti keel (suuline ja kirjalik eneseväljendus-oskus; verbaalne ja mitteverbaalne suhtlemine) | Kodanikualgatus ja ettevõtlikkus (tõhusad enesekohased ja sotsiaalsed oskused)  Elukestev õpe ja karjääriplaneerimine (endasse uskumine)  Kodanikualgatus ja ettevõtlikkus (tagajärgede arvestamine)  Kultuuriline identiteet (erinevuste ja mitmekesisuse väärtustamine)  Väärtused ja kõlblus **(**ausus; abistamine; empaatia; õiglus) | Väärtuspädevus  Sotsiaalne pädevus  Õpipädevus  Suhtluspädevus |
| Konfliktid | Õpilane:  1) selgitab konflikti häid ja halbu külgi ning aktsepteerib konflikte kui osa elust;  2) teab, eristab ja kirjeldab efektiivseid ning mitteefektiivseid konflikti lahendamise viise;  3) kasutab õpisituatsioonis konflikte lahendades tõhusaid teid ning väärtustab neid. | Ühiskonnaõpetus (tagajärgede arvestamine)  Eesti keel (suuline ja kirjalik eneseväljendus-oskus; verbaalne ja mitteverbaalne suhtlemine) | Kodanikualgatus ja ettevõtlikkus (tagajärgede arvestamine)  Väärtused ja kõlblus(enesekontroll) | Väärtuspädevus  Sotsiaalne pädevus  Õpipädevus  Suhtluspädevus |
| Otsustamine ja probleemi-lahendus | Õpilane:  1) teab ja oskab õpisituatsioonis otsuseid langetades leida erinevaid lahendusviise;  2) kirjeldab otsustades erinevate lahendusviiside puudusi ja eeliseid;  3) mõistab otsustades lahendusviiside lühi- ja pikaajalisi tagajärgi;  4) selgitab ja kirjeldab eri situatsioonidesse sobiva parima käitumisviisi valikut;  5) väärtustab otsuseid langetades vastutust. | Ühiskonnaõpetus (otsustamine ja probleemide lahendamine; vastutus otsustamisel)  Eesti keel (suuline ja kirjalik eneseväljendus-oskus;  verbaalne ja mitteverbaalne suhtlemine) | Elukestev õpe ja karjääriplaneerimine (oma väärtuste selgitamine)  Kodanikualgatus ja ettevõtlikkus (otsustamine ja probleemide lahendamine; vastutus otsustaminel;  tagajärgede arvestamine)  Väärtused ja kõlblus **(**astutus otsustamisel) | Väärtuspädevus  Sotsiaalne pädevus  Õpipädevus  Suhtluspädevus |
| Positiivne mõtlemine | Õpilane:  1) nimetab ja väärtustab enda ning teiste positiivseid omadusi;  2) väärtustab positiivset mõtlemist. | Eesti keel (suuline ja kirjalik eneseväljendus-oskus; verbaalne suhtlemine) | Väärtused ja kõlblus **(**positiivne mõtlemine)  Elukestev õpe ja karjääriplaneerimine (endasse uskumine)  Väärtused ja kõlblus **(**endasse uskumine**;** enesehinnang;  eneseanalüüs) | Väärtuspädevus  Enesemääratluspädevus  Sotsiaalne pädevus  Õpipädevus  Suhtluspädevus |

**Õppetegevus**

Õpetus inimeseõpetuses keskendub eelkõige õpilase enesekohasele ja sotsiaalsele pädevusele, et ennetada ja vältida sotsiaalseid probleeme ning teemade valikul on lähtutud printsiibist lähemalt kaugemale.

Õppetegevuse läbiviimisel on oluline eakohasus ning varem omandatuga arvestamine ja seostamine. Samuti on oluline õppetööd diferentseerida, arvestades õpilaste eripära, kohalikku eripära ja ühiskonnas toimuvaid muutusi.

Õppetegevuse valikul lähtutakse inimeseõpetuse eesmärkidest, arendades õpilaste teadmisi, oskusi ja hoiakuid, sealjuures põhirõhk on hoiakute kujundamisel.

Õppetegevused on aine eesmärkidest lähtuvalt õpilase jaoks mõistetavad ja tähenduslikud ning toetavad arusaama õpitava vajalikkusest. Kogu ainekäsitlus on võimalikult elulähedane.

Oluline on rakendada mitmekülgset metoodikat, mis pakub õpilastele võimalusi aktiivseks osaluseks õppetegevuses.

Õppetegevuse läbiviimisel on inimeseõpetuses õppe-metoodiliselt olulised kolm valdkonda, arvestades õpilase vanuseastet:

(1) avar metoodiline repertuaar, rõhuasetusega aktiivõppemeetoditele: mõistekaardid, mängud, vaatlus, loovtööd (nt plakatid, filmid, kollaažid jne), aktiivõppemeetodid (nt arutelud, rollimängud, rühmatööd, paaristööd, juhtumi analüüs jne);

(2) individuaalse ja kollektiivse õppe võimaldamine;

(3) õppe sidumine koolivälise eluga (nt õppekäik, kohtumised erinevate inimestega, vanemate kaasamine jne), kusjuures õppemeetodi valik sõltub konkreetsest õpieesmärgist.

**Õpikeskkond**

Mitmekesised ja kaasaegsed õppematerjalid: erinevat liiki allikad, teemaraamatud, pildid, filmid, videod, õppekäigud, ekskursioonid, temaatiline lisakirjandus populaarteadusliku ja ilukirjandusena ning võimaluse korral IKT-põhine õppevara.

**Hindamine**

Hindamine inimesõpetuses tähendab konkreetsete õpitulemuste saavutatuse ja õppija arengu toetamist. Inimeseõpetuses hindamise eesmärk on eelkõige õpilase arengu toetamine.

Hindamise põhiliseks ülesandeks on toetada õpilase arengut seoses positiivse minapilti ja adekvaatse enesehinnangu kujundamisega, kusjuures oluline on õpilase enda roll hindamisel, pakkudes võimalusi enesehindamiseks.

# Inimeseõpetuses hinnatakse õpilaste teadmisi ja oskusi, kuid ei hinnata hoiakuid ja väärtusi. Hoiakute ja väärtuste osas antakse õpilasele tagasisidet.

# Õpitulemuste kontrollimise vormid on mitmekesised, sisaldades nii suulisi, kirjalikke kui ka praktilisi ülesandeid.

# Suuliste ja kirjalike ülesannete puhul õpilane:

* selgitab ning kirjeldab mõistete sisu ning omavahelisi seoseid,
* selgitab oma arvamusi, hinnanguid, seisukohti ja suhtumisi, seostades neid omandatud teadmistega,
* eristab, rühmitab, võrdleb ja analüüsib olukordi, seisundeid, tegevusi ja tunnuseid lähtuvalt õpitulemustest,
* demonstreerib faktide, mõistete ning seaduspärasuste tundmist lähtuvalt õpiülesannete sisust.

Praktiliste ülesannete puhul õpilane:

* rakendab teoreetilisi teadmisi praktiliselt õpisituatsioonis,
* demonstreerib õpitulemustes määratletud oskusi õpisituatsioonis,
* kirjeldab õpitulemustes määratletud teadmiste ja oskuste rakendamist igapäevaelus.